OpenLLM-France/wikimedia huggingface dataset:
# Muntanya de Ratnagiri

La muntanya de Ratnagiri (Ratnagiri Hill) és un turó d'Orissa al districte de Cuttack a 20° 39′ N, 86° 20′ E﻿ / ﻿20.650°N,86.333°E﻿ / 20.650; 86.333 a la riba nord del riu Keluo. Destaca pel temple que hi ha al seu cim, anomenat Mahakala, amb imatges d'un metre d'altura a la porta, d'origen tàntric, i altres imatges a l'est; també hi ha una estàtua colossal sota la qual tres files de figures, i dos grans caps de Buda. Aquestos monuments són atribuïts al rei Vasukalpa Kesari, que seria també l'autor dels monuments a la muntanya Naltigiri.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Quan jo sigui dictador

Quan jo sigui dictador (francès: Quand je serai dictateur) és una pel·lícula documental de ciència-ficció belga de la directora Yaël André del 2013. Va obtenir una nominació als Premis del Festival de Cinema de réel, de París del 2014 dedicat als films documentals.
La pel·lícula és una no-autobiografia en la que la directora aprofita les seves gravacions en vídeo des de la dècada de 1940 fins als nostres dies. El títol prové de la combinació del substantiu "dictador" a un futur en primera persona.

## Argument, personatges i estil

A la pel·lícula només hi ha dos protagonistes que romanen invisibles: el narrador i el seu amic imaginari "George". Els altres personatges també són imaginaris: un aventurer, un psicòpata, una mare perfecte, un comptable, un home invisible, ...
La pel·lícula està dividida en capítols temàtics curts lligats per una cadena de pensaments surrealista, hipòtesis i somnis del narrador en la que les imatges que van des del 1940 fins a l'actualitat estan barrejades. Té una forma i una estructura complexa lligada amb una fabricació aparentment senzilla. L'autora explica amb una veu ronca de dona una història lineal senzilla que gairebé és banal que comença quan una dona jove i un home jove surten de l'adolescència i descobreixen els límits d'un món que no els agrada; llavors inventen altres mons imaginaris. Es tracta d'una història d'amor i de mort que envaeix l'univers creat per Yaël André.

## Festivals de cinema

La pel·lícula ha participat en els següents festivals:
* Cinéma du Réel - Festival Internacional de Cinema Documental de París 2014.
* IFFR - Festival Internacional de Cinema de Rotterdam 2014.
* Festival de Cinema Documental de Tessalònica.
* IndieLisboa - Festival Internacional de Cinema Independent de Lisboa 2014.
* 38è Festival Internacional de Cinema de Göteborg.
* 22a Mostra Internacional de Films de Dones de Barcelona, 2014.
* Sci-Fi-London 2014.
* Festival Bande(s) à part de Bobigny.
* Kino im Sprengel de Hannover, 2014.
* Festival "Traces de vie" de Clermont-Ferrand

## Referències

* ↑ «Quand je serai dictateur». IMDb. [Consulta: 2 juny 2014].
* ↑ «Awards for 2014 Cinéma du Réel Award». IMDb. [Consulta: 2 juny 2014].
* 1 2 «Quand je serai dictateur de Yaël André». wbimages. [Consulta: 2 juny 2014].
* ↑ «Quand je serai dictateur. Yaël André». Cinema du réel. Arxivat de l'original el 2 de juny 2014. [Consulta: 2 juny 2014].
* 1 2 «Quand je serai dictateur» (en anglès). Festival de Cinema de Rotterdam. [Consulta: 2 juny 2014].
* 1 2 Simon, Philippe. «Quand je serai dictateur de Yaël André». Cinergie.be. [Consulta: 2 juny 2014].
* 1 2 «Cobra films. Films terminés». Cobra Films.
* ↑ «Quan jo sigui dictador». Mostra de Films de Dones. [Consulta: 2 juny 2014].

## Enllaços externs

* Entrevista en vídeo a la directora a dailymotion.(francès)
* trailer de la película a dailymotion. (francès)
# Laurent Desbiens

Laurent Desbiens (Mons-en-Baroeul, Nord, 16 de setembre de 1969) va ser un ciclista francès, professional entre 1992 i 2001.
Durant la seva carrera professional aconseguí una desena de victòries, destacant una etapa del Tour de França de 1997. En l'edició del 1998 d'aquesta mateixa cursa portà el mallot groc de líder durant dues etapes.
El 1996 es veié implicat en un cas de dopatge que li suposà la retirada de la victòria al Tour de Vendée.

## Palmarès

* 1992
** 1r al Gran Premi Cholet-País del Loira
** 1r al Tour de Gironda
* 1993
** 1r als Quatre dies de Dunkerque i vencedor d'una etapa
* 1994
** Vencedor d'una etapa del Gran Premi del Midi Libre
* 1996
** Vencedor d'una etapa del Tour de l'Oise
* 1997
** Vencedor d'una etapa del Tour de França
** Vencedor d'una etapa del Gran Premi del Midi Libre
* 1998
** 1r a l'À travers le Morbihan
* 1999
** Vencedor d'una etapa del Critèrium del Dauphiné Libéré

### Resultats al Tour de França

* 1993. 109è de la classificació general
* 1994. Abandona (16a etapa)
* 1997. 127è de la classificació general. Vencedor d'una etapa
* 1998. 61è de la classificació general Porta el mallot groc durant 2 etapes
* 1999. 100è de la classificació general
* 2000. Abandona (10a etapa)
* 2001. Abandona (3a etapa)

### Resultats al Giro d'Itàlia

* 1993. 71è de la classificació general
* 1995. Abandona (12a etapa)
* 2001. 102è de la classificació general

### Resultats a la Volta a Espanya

* 1997. Abandona (5a etapa)

## Referències

* ↑ Palmarès del Tour de Vendée a memoire-du-cyclisme.eu

## Enllaços externs

* Fitxa de Laurent Desbiens a sitiodeciclismo.net
# Conquesta del Regne de Múrcia

«Conquesta del Regne de Múrcia» té aquests significats:
* Conquesta del Regne de Múrcia (1265-1266)
* Conquesta del Regne de Múrcia (1296-1304)
# Bakusaya

Bakusaya fou una vila i districte de l'est del Tigris durant el període dels abbàssides, a la província persa de Baziyan Khusraw (centre principal la desapareguda ciutat de Bandanidjin). El districte era sovint inclòs en el veí de Badaraya (moderna Badra).
Bakusaya és rellevant perquè el seu nom sembla derivar del siríac Ba Kussaye, és a dir país dels kussaye, els kassu o cassites de les inscripcions babilònies.

## Referències

* Streck, M. « Bākusāyā». Encyclopaedia of Islam, primera edició. Editada per: M. Th. Houtsma, T.W. Arnold, R. Basset, R. Hartmann. Brill Online, 2012. 28 d'abril de 2012 <http://referenceworks.brillonline.com/entries/encyclopaedia-of-islam-1/bakusaya-SIM_1256>
# Neàpoli (Creta)

Neàpoli (grec Νεάπολης Λασιθίου [ne'apolis lasi'θiu], sovint transliterat Neapolis) és una població i municipi de la costa est de Creta, Grècia, a la prefectura de Lassithi.
# Municipi de Lejre

El municipi de Lejre és un municipi danès de la Regió de Sjælland que va ser creat l'1 de gener del 2007 com a part de la Reforma Municipal Danesa, integrant els antics municipis de Bramsnæs, Hvalsø i Lejre. El municipi és situat a l'illa de Sjælland, al sud del fiord de Roskilde, abastant una superfície de 240 km².
La ciutat més important i la seu administrativa del municipi és Kirke Hvalsø (3.935 habitants el 2009). Altres poblacions del municipi són:
* Ejby
* Englerup
* Gershøj
* Gevninge
* Herslev
* Kirke Hyllinge
* Kirke Såby
* Kirke Sonnerup
* Kyndeløse Sydmark
* Lejre
* Lyndby
* Øm
* Osted
* Sæby
* Torkilstrup
* Vester Såby

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 3639 | 25,4 |
| Det Radikale Venstre | 539 | 3,8 |
| Det Konservative Folkeparti | 1408 | 9,8 |
| Socialistisk Folkeparti | 3201 | 22,4 |
| Dansk Folkeparti | 970 | 6.8 |
| Venstre | 4550 | 31,8 |

### Alcaldes

| Alcalde | Període | Partit |
| Flemming Jensen | 1-1-2007 a 31-12-2009 | Venstre |
| Mette Touborg | 1-1-2010 a 31-12-2013 | Socialistisk Folkeparti |

## Referències

* ↑ (danès) Resultats eleccions municipals a Lejre
# Bolxetroitskoie

Bolxetroitskoie - Большетроицкое (rus) - és un poble de l'óblast de Bélgorod, a Rússia. El 2010 tenia 2.250 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Lebusa

Lebusa és un municipi alemany que pertany a l'estat de Brandenburg. Forma part de l'Amt Schlieben i comprèn els llogarets de Körba, Lebusa, Freileben i Striesa
# Sant Deiniol

Sant Deiniol o Daniel de Bangor fou un sant gal·lès de l'església catòlica que visqué al segle vi. El seu nom, que és equivalent a Daniel encara que molt rarament usat en aquesta forma, adopta la forma Denoual en bretó. La seva festa se celebra l'11 de setembre.

## Biografia

La seva vida està molt poc documentada. Se'l creu nascut vora l'any 510. Deiniol hauria estudiat amb Cadoc de Llancarfan. Posteriorment, el rei Maelgwn Gwynedd l'hauria concedit terres perquès fundés un monestir a on ara és Bangor. Sembla ben fonamentat que va ser el primer bisbe de Bangor (Gwynned), consagrat el 545 per Sant David de Gal·les.
El sant també apareix esmentat com a assistent al sínode de Llanddewi Brefi del 545. Segons els Annales Cambriae, el 584 hauria mort a Ynys Enlli (Bardsey Island en anglès). Sembla que posteriorment el seu cos fou traslladat a la catedral de Bangor.
S'ha conservat una vida de Sant Deiniol en el manuscrit Peniarth MS226 transcrit per Sir Thomas Williams of Trefiw el 1602.
La catedral de Bangor li és dedicada, i la llegenda la situa al mateix lloc on el Sant edificà un monestir. L'església de Penarlâg (comtat de Sir y Fflint) li és dedicada. William Gladstone, que visqué a la mateixa població, donà la seva gran biblioteca a Penarlâg, que la batejà Llyfrgell Deiniol Sant; en l'actualitat, és una de les millors del país.

## Enllaços externs

* http://www.st-deiniols.org
# Semproniae

Semproniae ('Semprònies') és el nom donat a les lleis aprovades a proposta dels Gracs, Tiberi Semproni Grac (133 aC) i el seu germà Gai Semproni Grac (123 aC), tribuns de la plebs en aquells anys. Les lleis dels Gracs van produir molta agitació a la societat romana perquè defensaven els drets populars, i al seu temps van ser considerades revolucionàries per l'aristocràcia.

## Referències

* ↑ Broughton, T. Robert S. The magistrates of the Roman Republic: vol. 1: 509 B.C.-100 B.C. Nova York: American Philological Association, 1951, p. 493, 513.
# Poka-Yoke

Un poka yoke (en japonès ポカヨケ, literalment «a prova d'errors») és un dispositiu (generalment) destinat a evitar errors, el qual garanteix la seguretat dels usuaris de qualsevol maquinària, procés informàtic, en el qual d'aquesta manera es relacionen no provocant accidents de qualsevol tipus; originalment que peces mal fabricades seguissin en procés amb el consegüent cost. Aquests dispositius van ser introduïts a Toyota a la dècada de 1960, per l'enginyer Shigeo Shingo dins del que es coneix com a Sistema de Producció Toyota. Encara que amb anterioritat ja existien poka yokes, no va ser fins a la seva introducció en Toyota quan es van convertir en una tècnica, avui comú, del disseny i la qualitat. Els poka yokes solen consistir en:
* Un sistema de detecció, el tipus dependrà de la característica a controlar i en funció del qual se solen classificar, i
* Un sistema d'alarma (visual i sonora comunament) que avisa el treballador de produir l'error perquè l'esmeni.

## Referències

* ↑ Proceedings of the 6th CIRP-Sponsored International Conference on Digital Enterprise Technology (en anglès). Springer, 2009, p. 1279. ISBN 3642104304.

## Bibliografia

* Poka-yoke: Improving Product Quality By Preventing Defects", Nikka Kogyo Shimbun, Ltd. Productivity Press, 1987 (japonès), 1988 (anglès), ISBN 0-915299-31-3 (anglès)
# Els Bessons (Torroja del Priorat)

Els Bessons és una muntanya de 480 metres que es troba al municipi de Torroja del Priorat, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Neàpolis de Cària

Neàpolis (en grec antic: Νεάπολις) era una ciutat de Cària situada entre Ortòsia i Afrodísias, al peu de les muntanyes de Cadme i d'Harpasa. Pomponi Mela esmenta una ciutat del mateix nom a la costa de Cària, i també Plini el Vell, que no pot ser veïna d'Harpasa, que segurament es refereixen a Mindos, que en cert moment fou reanomenada Neàpolis.
Podria ser la moderna Jenibola, prop d'Arpas Kalessi.

## Referències

* ↑ Smith, William (ed.). «4. Neapolis». Dictionary of Greek and Roman Geography (1854). [Consulta: 11 gener 2021].
# Pima

«Pima» té aquests significats:
* Pima, relatiu o pertanyent als pimes, tribu ameríndia que parlen una de les llengües tepimanes del grup uto-asteca
* Pima (Arizona), població dels Estats Units a l'estat d'Arizona
* Pima (gènere), gènere d'arnes
* Cotoner Pima, espècie de cotoner
# Elizalde J-4

El motor Elizalde J4, era una llicència de la casa Walter de Txecoslovàquia, fabricat per l'empresa Elizalde, per atendre la petició de l'Exèrcit de l'Aire Espanyol.

## Història

Va ser durant els anys 1934 – 1935, i a petició de l'Aviació Militar, que va sol·licitar un motor per equipar als entrenadors construïts per AISA els Gil Pazo (GP-1), que es va construir aquest motor.
Era un motor de 4 cilindres en línia invertits i refrigeració per aire que es va començar a fabricar a Txecoslovàquia, per avions petits sobre el 1938.

## Vegeu també

* Arquitectura dels motors de pistó
* Llista de motors d'aviació fabricats a Espanya

## Referències

* ↑ Base de dades de Motors (anglès)
* ↑ El Motor de Aviación de la A a la Z, Pag 15, Ricardo Miguel Vidal, Pag 26, Barcelona 2101 ISBN 978-84-612-7903-6

## Bibliografia

* El Motor de Aviación de la A a la Z, Ricardo Miguel Vidal, Barcelona 2010, ISBN 978-84-612-7903-6
# Amapá

«Amapá» té aquests significats:
* Estat d'Amapá, estat a la Regió Nord del Brasil fronterer amb la Guaiana Francesa al nord-oest
* Amapá (municipi), municipi de Brasil a l'est de l'estat d'Amapá
* Amapá Clube
# Música sacra

La música religiosa, o música sacra, és aquella que té com a finalitat principal servir a una pràctica religiosa. Habitualment es considera que la música religiosa és música vocal o cantada, ja sigui amb acompanyament instrumental o sense, amb text religiós. De totes maneres, també cal considerar que hi ha música instrumental, i que -per tant- no vehicula cap text religiós, que ha estat especialment composta per sonar mentre es duen a terme pràctiques religioses. Aquest és el cas, per exemple, de molta música d'orgue en el context de l'església catòlica.
És molt comú a la música religiosa que els seus trets estilístics estiguin molt normativitzats per les jerarquies que estableixen tota mena de normes al voltant de les diverses expressions d'una determinada religió, de manera que moltes expressions de la música religiosa pertanyents a una mateixa confessió i període acostumen a tenir característiques sensiblement semblants.
Un cas especial de la música religiosa és la música litúrgica, que és la que ha estat especialment composta per sonar en la litúrgia.

## Cançó religiosa

La cançó religiosa té una gran importància en l'origen del cançoner català. El 1921 es va començar a recollir el ric patrimoni cançonístic català per elaborar l'Obra del Cançoner Popular de Catalunya. No obstant això, el projecte el van truncar la Guerra Civil i la dictadura. De fet, l'obra va restar desapareguda i oblidada fins que va tornar a Catalunya als anys 90.

## Referències

* ↑ «mùsica sacra - Treccani» (en italià). [Consulta: 3 març 2024].
* ↑ «Música: qué es, concepto, definición y tipos» (en castellà). [Consulta: 26 febrer 2024].
* ↑ «Musicam sacram». [Consulta: 3 març 2024].
* ↑ «Cançoner tradicional». Web. Generalitat de Catalunya, 2012. [Consulta: abril 2013].

## Vegeu també

* Càntic dels Càntics
* Cor (música)
* Espiritual negre
* Gòspel
* Música
* Música cristiana
* Música profana
* Pontifici Institut de Música Sacra
# Bis(pinacol)diborà

El bis(pinacol)diborà (C₁₂H$_{24}$B₂O₄) és un compost orgànic que en condicions normals és un sòlid blanc. És el dimer del pinacolborà. El bis(pinacol)diborà està format per dos àtoms de bor,en una distància d'enllaç B-B de 1.711(6) Å.

## Referències

* ↑ C.Kleeberg, A.G.Crawford, A.S.Batsanov, P.Hodgkinson, D.C.Apperley, Man Sing Cheung, Zhenyang Lin, T.B.Marder "Spectroscopic and Structural Characterization of the CyNHC Adduct of B₂pin₂ in Solution and in the Solid State" J. Org. Chem 2012, vol. 77, pp. 785. doi:10.1021/jo202127c
# Leucosolènides

Els leucosolènides (Leucosolenida) són un ordre d'esponges calcàries de las subclasse dels calcaronis.

## Taxonomia

L'ordre Leucosolenida inclou 542 espècies en 10 famílies:
* Família Achramorphidae Borojevic et al., 2002
* Família Amphoriscidae Dendy, 1893
* Família Grantiidae Dendy, 1893
* Família Heteropiidae Dendy, 1893
* Família Jenkinidae Borojevic et al., 2000
* Família Lelapiidae Dendy & Row, 1913
* Família Leucosoleniidae Minchin, 1900
* Família Sycanthidae Lendenfeld, 1891
* Família Sycettidae Dendy, 1893

## Referències

* ↑ «WoRMS - World Register of Marine Species - Leucosolenida». [Consulta: 25 novembre 2020].
* ↑ «WoRMS - World Register of Marine Species - Taxonomic tree». [Consulta: 25 novembre 2020].
# Saint-Pierremont (Aisne)

Saint-Pierremont és un municipi francès situat al departament de l'Aisne i a la regió dels Alts de França. L'any 2007 tenia 59 habitants.

## Demografia
### Població

El 2007 la població de fet de Saint-Pierremont era de 59 persones. Hi havia 24 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 32 habitatges, 23 eren l'habitatge principal de la família, 7 eren segones residències i 2 estaven desocupats. Tots els 32 habitatges eren cases. Dels 23 habitatges principals, 19 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 1 tenia dues cambres, 3 en tenien tres, 6 en tenien quatre i 13 en tenien cinc o més. 16 habitatges disposaven pel capbaix d'una plaça de pàrquing. A 15 habitatges hi havia un automòbil i a 4 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Pierremont el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 0 | 45 a 49 | 0 |
| 8 | 40 a 44 | 4 |
| 0 | 35 a 39 | 0 |
| 0 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 8 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 35 persones, 23 eren actives i 12 eren inactives. Les 23 persones actives estaven ocupades(13 homes i 10 dones).. De les 12 persones inactives 1 estava jubilada, 4 estaven estudiant i 7 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa extractiva i 2 d'empreses de construcció.
Els 2 serveis als particulars que hi havia el 2009 eren lampisteries.
L'any 2000 a Saint-Pierremont hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Saint-Pierremont a l'INSEE.
* Évolution et structure de la population Fitxa amb el detall de dades de Saint-Pierremont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Poriadie

Poriadie és un poble i municipi d'Eslovàquia que es troba a la regió de Trenčín, al nord-oest del país. Fou fundat el 1955.
# Enric Puig i Jofra

Enric Puig i Jofra (El Clot, Barcelona, 1945) és un sacerdot i membre de la Companyia de Jesús.
Pedagog, llicenciat en filosofia i lletres i impulsor d'iniciatives cíviques, educatives i pastorals. El 1970 ingressà a la Companyia de Jesús i el 1977 fou ordenat de sacerdot. En els anys seixanta va ser fundador i dinamitzador del Servei de Colònies de Vacances i de l'Escola de l'Esplai de Barcelona, ha participat en la consolidació de la Coordinació Catalana de Colònies, Casals i Clubs d'Esplai i ha fomentat l'associacionisme juvenil des de la Taula de Joves.
Ha estat Director General de Joventut de la Generalitat de Catalunya (1980-1989), secretari general de la Fundació Escola Cristiana de Catalunya, consiliari general de la Fundació Pere Tarrés, i posteriorment director de l'Escola Tècnica Professional del Clot. En el període 1996-2000 fou canceller-secretari del Bisbat de Barcelona, fins que el destituí el Cardenal Ricard Maria Carles i Gordó, provocant una greu crisi institucional. El 2004 va rebre el Premi d'Actuació Cívica de la Fundació Lluís Carulla. També és membre de la Fundació Relleu i patró de la Institució Cultural del CIC i des de 2010 president de la Fundació de l'Institut Químic de Sarrià.
La Generalitat de Catalunya li atorgà la Creu de Sant Jordi el 2014.

## Obres

* Contemplar els fets de cada dia (2014)
* Aprendre a pregar (2009)
* Cent anys de colònies de vacances a Catalunya (1893-1993)
* Senyor, sóc un dels vostres petits : oracions per a infants de 8 a 10 anys (1997)
* Pare del cel (1987)
* Organizar y planificar una colonia de vacaciones (1983)
* Per una Catalunya que no oblidi els joves (1983)

## Enllaços externs

* Resum publicat a La Vanguàrdia de la conferència d'Enric Puig (21.01.1981) en què explica la seva política com a Director General de Joventut de la Generalitat de Catalunya
* Notícia de la destitució d'Enric Puig com a canceller-secretari del Bisbat de Barcelona, publicada a El País (24.05.2000)

## Referències

* ↑ «El jesuïta Enric Puig i Jofra, reconegut amb la Creu de Sant Jordi | Jesuïtes Catalunya». Arxivat de l'original el 2021-06-24. [Consulta: 16 juny 2021].
* ↑ Revuelta contra el cardenal Carles por destituir a un nacionalista en la diócesis de Barcelona La Conferencia Episcopal dice que el conflicto es un "asunto interno" del arzobispado, El País, 24 de maig de 2000
* ↑ «Enric Puig i Jofra». Gran Enciclopèdia Catalana. Barcelona: Grup Enciclopèdia Catalana.
* ↑ «El Govern distingeix amb la Creu de Sant Jordi 27 persones i 15 entitats». Web oficial de la Generalitat de Catalunya, 01-04-2014. Arxivat de l'original el 2014-04-07. [Consulta: 2 abril 2014].
# Noiseau

Noiseau és un municipi francès, situat al departament de la Val-de-Marne i a la regió de l'Illa de França.
Forma part del cantó de Plateau briard i del districte de Nogent-sur-Marne. I des del 2016, de la divisió Grand Paris Sud Est Avenir de la Metròpoli del Gran París.